Сцяпан Андрэевіч Стурэйка

Сцяпан Андрэевіч Стурэйка () — беларускі гісторык, культурны антраполаг і пісьменнік. Доктар гуманітарных навук, дацэнт.

 Біяграфія 
Нарадзіўся і вырас у Гродне. Скончыў гістарычны факультэт БДУ. З 2008 г. выкладае ў ЕГУ у Вільні, дацэнт.

У 2012 годзе падпісаў адкрыты ліст у абарону Андрэя Чарнякевіча, звольненага з Гродзенскага ўніверсітэта пасля выхаду кнігі «Гродназнаўства».

Былы Старшыня ліквідаванага ў 2021 г. Беларускага камітэта ICOMOS.

 Навуковая дзейнасць і творчасць 
У 2015 г. у Ягелонскім універсітэце атрымаў ступень доктара гуманітарных навук у галіне этналогіі. Тэма дысертацыйнага даследавання «Сямейныя і грамадскія традыцыі афганцаў у Беларусі (канец ХХ — пачатак ХХІ ст.)».

Займаецца праблемамі аховы і інтэрпрэтацыі культурнай спадчыны, праблемамі міжнацыянальных зносінаў у Беларусі, а таксама працэсамі канструкцыі вобразу Беларусі ў ХІХ ст. З 2007 года актыўна публікуе даследаванні, прысвечаныя пытанням гісторыі і культурнай спадчыны. Аўтар кніжкі «Беларускія губерні ў руска-японскай вайне 1904—1905 гг. Гродзенскі Свята-Пакроўскі Кафедральны сабор — помнік загінуўшым», шматлікіх артыкулаў.

Першая мастацкая кніга аўтара, «Пасажыры карабля Тэсэя», выйшла ў 2022 годзе. Творы, змешчаныя ў кнізе, складаюцца з парадаксальных ідэй, чорнага гумару і цікавостак з падарожжаў. Кніга атрымала 2 месца на літаратурнай прэміі імя Ежы Гедройца ў 2023 годзе.

 Зноскі 

Катэгорыя:Антраполагі Беларусі
Катэгорыя:Пісьменнікі Беларусі
Катэгорыя:Беларускамоўныя пісьменнікі
Катэгорыя:Выкладчыкі Еўрапейскага гуманітарнага ўніверсітэта
Катэгорыя:Культуролагі Беларусі